Agatha Christie

Agatha Mary Clarissa Christie () lâi eŋlandlâš kirječällee. Sun čaalij 66 syelipoolisromanid, 14 nooveelčuágáldâhhâd já 6 rähisvuotroomaan. Rähisvuotromanijd sun čaalij noomáin Mary Westmacott.

Eellim

Agatha Miller šoodâi čohčâmáánu 15. peeivi 1890 Torquayst, Devon kreivikoddeest. Suu eeči lâi ovtâstumstaatâlâš Frederick Alvah Miller já suu enni eŋlandlâš Clara Boehmer. Clara Boehmer aasâi pärnin suu eeni uábi Margaret West lunne, tastko suu eeči jaamij já suu enni ij puáhtám tipšođ ohtuu vittâ párnáá. Clara Boehmer teeivâi suu puáttee kállá, ko suu eeni uábbi naajâi ovtâstumstaatâlâš Nathaniel Frary Milleráin. Frederick Miller lâi suu kandâ.

Frederick Miller já Clara Boehmer naajáin cuáŋuimáánust ive 1878. Sunnuu vuossâmuš páárnáš Margaret Frary Miller (1879–1950) šoodâi Torquayst, kost kyevtisist lâi láiguviste. Sunnuu nubbe párnááš Louis ”Monty” Montant Miller (1880–1929) šoodâi New Yorkist, kost suu eeči lâi pargomääđhist. Forgâ tastmaŋa Clara Miller oostij Torquayst táálu, mon nommâ lâi Ashfield. Tobbeen meiddei Agatha Miller šoodâi perruu kuálmádin já majemuš pärnin.

Agatha Miller pärnivuotâ lâi luholâš. Sun oroi Ashfieldist, suu suhâlij kulen Viestâr-Lontoost já meiddei Maadâ-Euroopist, kost suu peerâ eelij távjá tälviv. Uccâ pärnin Agatha ij jottáám škoovlâ, mut suu enni máttááttij suu luuhâđ, čäälliđ já rekinistiđ. Agatha maatij meiddei čuojâttiđ piano já mandoliin. Millerij ruttâtuálu čuolmah algii, ko sij monâttii ennuv ruuđâ tálukäävpist New Yorkist, já tondiet peerâ varrij hotellân Raanskan oovtâ ihán, ko tobbeen lâi häälbib aassâđ ko stuorrâ táálust Eŋlandist. Ko Agatha lâi ohtnubálovihásâš, suu eeči jaamij. Agatha aasâi kuávttáá suu ennijn tastmaŋa, ko suu uábbi Margaret naajâi já suu viljâ Monty varrij Maadâ-Afrikân. Ive 1905 Agatha Miller varrij Pariisin, kost sun algij máttááttâllâđ pianočuojâttem já lávlum. Sun halijdij šoddâđ oopperalávlon, mut suu jienâ ij sooppâm ton tárguttâsân já tondiet sun koolgâi luoppâđ oopperalávloo ámáttist.

Agatha Miller naajâi ive 1914. Suu vuossâmuš käälis lâi Archibald ”Archie” Christie, kunâgâslâš áimuvuoimij suátialmai. Suái láin teividâm Egypt uáivikaavpugist Kairost, mast Agatha Christie aasâi suu ennijn tälviv ive 1912. Enni vuástálistij näimilito, tastko Archibald Christie lâi värittem, mut tot ij iästám Agatha Christie porgâmist, maid sun halijdij.

Vuossâmuš maailmsuáđi ääigi Agatha Christie poorgâi pyecceitipšon pyecceiviäsust, mut sun ij lijkkum paargon já aalgij porgâđ forgâ tastmaŋa apteekist, mast pargoäigi lâi uánihub já pälkki pyereeb. Apteekist sun oopâi ennuv miirhâin, moh lijjii tergâdis uásist suu syelipoolisromanijn. Christie nieidâ Rosalind, perruu áinoo páárnáš, šoodâi ive 1919. Christie oonij huolâ perrustis ige jurdâččâm suu pargo kirječällen, veikkâ sun lâi kavnâm kuástideijee suu vuossâmuš syelipoolisromanân.

Pargo

Christie vuossâmuš roomaan The Mysterious Affair at Styles (Styles mystilâš tábáhtus) almostui ive 1920, mut Christie lâi čáállám tom jo nelji ive tooleeb. Maainâs vuáđudui toos, maid kirječällee lâi oppâm miirhâin apteekist. Ton kirjeest lâi meiddei belgialâš syelipoolis Hercule Poirot, kiäst šoodâi ohtâ maailm pegâlsumosijn syelipoolisijn. Christie puáttee roomaan The Secret Adversary (Syeligâs vuástálistee) almostui kyehti ive maŋeláá, mut eskin Christie kuuđâd roomaan, The Murder of Roger Ackroyd (Roger Ackroyd morhe), mii almostui ive 1926, toovâi kirječällee pegâlmâssân. Kirje loppâčuávdus lii aaibâs sierânâs, já lohheeh sujâtteh kirječällee syelipooliskirjálâšvuođâ rehelâš speelâ njuolgâdusâi cuovkkiimist. Tast huolâhánnáá Roger Ackroyd morhe algâttij Christie pargo kolleääigi.

Kirjeh
Agatha Christie čaalij 72 romanid. Syelipoolisromanijd sun čaalij suu uámi noomáin já rähisvuotromanijd noomáin Mary Westmacott.

+ Agatha Christie romaneh Eŋgâlâškielâlâš nommâ Noomâ jurgâlâs Ihe Kuástideijee Uáivipersovn Lasetiäđuh  Styles mystisâš tábáhtus    –  Syeligâs vuástálistee    –  Morhe golfkiedist    –  Almai ruškis pihtâsijn    –  Chimneys syeligâsvuotâ    –  Roger Ackroyd morhe  William Collins & Sons  –  Stuorrâ nelji  William Collins & Sons  –  Čuovjis juná syeligâsvuotâ  William Collins & Sons  –  Čiččâm kiälu syeligâsvuotâ  William Collins & Sons  –  Morhe pappâlist  William Collins & Sons  – Giant's Bread Jietânâs leibi  William Collins & Sons eres Mary Westmacott    Hodder & Stoughton eres Detection Club ohtâsâšpargo  Sittaford syeligâsvuotâ  William Collins & Sons eres – Peril at End House Vaarâ End Housest  William Collins & Sons  – Lord Edgware Dies Lord Edgware jáámá  William Collins & Sons  – Why Didn’t They Ask Evans? Mondiet sij iä táttum Evans?  William Collins & Sons  – Murder on the Orient Express Morhe Orient Express -junást  William Collins & Sons  – Unfinished Portrait   William Collins & Sons eres Mary Westmacott Murder in Three Acts   William Collins & Sons  – Death in the Clouds Jäämmim poolvâin  William Collins & Sons  –  ABC-morheh  William Collins & Sons  – Cards on the Table Koortah peevdist  William Collins & Sons  – Murder in Mesopotamia Morhe Mesopotamiast  William Collins & Sons  – Death on the Nile Jäämmim Niili alne  William Collins & Sons  – Dumb Witness Kielâttem tuođâštijjee  William Collins & Sons  – Appointment with Death   William Collins & Sons  – Hercule Poirot’s Christmas Hercule Poirot juovlah  William Collins & Sons  – Murder Is Easy Morhe lii älkkee  William Collins & Sons  – Ten Little Niggers Love uccâ negerid  William Collins & Sons eres – One, Two, Buckle My Shoe   William Collins & Sons  – Sad Cypress   William Collins & Sons  – Evil Under the Sun Paavuotâ piäiváá vyelni  William Collins & Sons  – N or M? N vâi M?  William Collins & Sons  –  Ruumâš kirjeráájust  William Collins & Sons  –    William Collins & Sons  – Five Little Pigs Vittâ uccâ šave  William Collins & Sons  – Towards Zero Nolá vuástá  William Collins & Sons  – Absent in the Spring Eres saajeest kiđđuv  William Collins & Sons eres Mary Westmacott Death Comes as the End Jäämmim puátá tego loppâ  William Collins & Sons eres – Sparkling Cyanide   William Collins & Sons  –  Hollow  William Collins & Sons  –  Ruvsu já myerjikuosâ  Heinemann eres Mary Westmacott Taken at the Flood   William Collins & Sons  – Crooked House Ponnjáás táálu  William Collins & Sons eres –  Morhe lii almottum  William Collins & Sons  – They Came to Baghdad Sij pottii Bagdadân  William Collins & Sons eres – They Do It with Mirrors   William Collins & Sons  – Mrs McGinty’s Dead Rovvá McGinty lii jáámmám  William Collins & Sons  –  Nieidâ lii nieidâ  William Collins & Sons eres Mary Westmacott After the Funeral Hävdidemtoimâttem maŋa  William Collins & Sons  –  Lummâ tievâ ruvâšist  William Collins & Sons  – Destination Unknown   William Collins & Sons eres – Hickory Dickory Dock   William Collins & Sons  –  Nuáđi  Heinemann eres Mary Westmacott Dead Man’s Folly Jáámmám almaa muorâkärdikuáti  William Collins & Sons  – 4.50 from Paddington Paddingtonist tijme 16.50  William Collins & Sons  – Ordeal by Innocence   William Collins & Sons eres – Cat Among the Pigeons Kissá tuvvái siste  William Collins & Sons  –  Kuovgis hiävuš  William Collins & Sons eres –  Speeijâl luoddânij roobdâst roobdân  William Collins & Sons  –  Tijmeh  William Collins & Sons  –  Syeligâsvuotâ Karibiast  William Collins & Sons  –  Bertram’s-hotelist  William Collins & Sons  – Third Girl Kuálmád nieidâ  William Collins & Sons  – Endless Night Avalâš ijjâ  William Collins & Sons eres – By the Pricking of My Thumbs   William Collins & Sons  – Hallowe’en Party Halloween-juhleh  William Collins & Sons  – Passenger to Frankfurt Mađhâšeijee Frankfurtân  William Collins & Sons eres – Nemesis Nemesis  William Collins & Sons  – Elephants Can Remember Elefanteh pyehtih mušteđ  William Collins & Sons  – Postern of Fate   William Collins & Sons  – Curtain Ovdâloovdâ  William Collins & Sons  Poirot majemuš maainâs, čáállám 1940-lovvoost Sleeping Murder Uáđđee morhe  William Collins & Sons  Marple majemuš maainâs, čáállám 1940-lovvoost

Fáádást eres soojijn

Käldeeh

Luokka:Eŋgâlâskielâliih kirječälleeh
Luokka:Eŋlandliih kirječälleeh
Luokka:Ive 1890 šoddâmeh
Luokka:Ive 1976 jämimeh